

**Előterjesztés a Katona téri parkolóház helyzetéről**

**Tisztelt Bizottság!**

Eger Megyei Jogú Város Közgyűlése 2023. június 22-i ülésén elfogadott határozata a Városgazdálkodási Bizottságot kérte fel vizsgálat lefolytatására, az alábbi tárgykörökben:

Eger Katona téri parkolóház reális forgalmi értékének vizsgálata, e körben különösen

1. a PwC által készített értékbecslés elkészítési körülményeinek, a vonatkozó megbízási szerződésnek, a szakvélemény módszertanának, következtetéseinek és felhasználhatóságának vizsgálata;
2. a tulajdonos által rendelkezésre bocsátott szakvélemény módszertanának, következtetéseinek és felhasználhatóságának vizsgálata.
3. a dr. Csetneki Attila által benyújtott 949.000.000, - Ft vételár körülményeinek, módszertanának, felhasználhatóságának vizsgálata
4. A Városvezetés által korábban javasolt kisajátítási eljárás lehetősége és kockázatai, kisajátítási kártalanítás várható összege.
5. A tulajdonossal történő eltérő szerződéstervezet (bérlet, vételi jog, adásvétel), alternatív megállapodási lehetőségek vizsgálata és egyeztetése.
6. A Polgármester nyújtson tájékoztatást, hogy kit jelölt ki befektetőként a parkolóház megvételére. Milyen formában és feltételekkel és vételáron.

A közgyűlési határozatnak megfelelően a Városgazdálkodási Bizottság 2023. július 4-i rendkívüli ülést tartott, ahol az alábbi döntést hozta:

**104/2023. VII.04) VGB döntés**

A Városgazdálkodási Bizottság felkéri a Parkolóház tulajdonosát, hogy küldje meg az önkormányzat részére az általa elkészített értékbecslést. Ennek ismeretében készüljön kontra értékbecslés, melyet a tulajdonos is elfogad és alkalmas az esetleges bírósági tárgyalás során is.

A Városgazdálkodási Bizottság felkéri a Parkolóház tulajdonosát, hogy a 2023. július 27-én tartandó rendkívüli bizottsági ülésen vegyen részt

A Városgazdálkodási Bizottság felkéri az Evat Zrt-t, hogy a 2023. július 27-én tartandó rendkívüli bizottsági ülésen vegyenek részt az EVAT Zrt azon korábbi vezérigazgatói, akik 2019. évtől a Parkolóház tárgyalási folyamatában részt vettek.

A 2023. július 27-i bizottsági ülésen az alábbi döntést hozta a bizottság:

**109/2023 (VII.27) VGB döntés**

A Városgazdálkodási Bizottság felkéri az alábbi személyeket, hogy az alábbi okiratokat 30 napon belül küldjék meg a bizottság részére:

* A Polgármester úrtól a PwC két további szerződését, amit a Parkolóházra vonatkozóan kötött, illetőleg amennyiben készült, ezek alapján külön jelentés, azt is. Levelezést a Parkolóház tulajdonosával 2019-től a mai napig, és ha volt vételi szándéknyilatkozat, a vevőkijelölést azt, illetve az ahhoz kapcsolódó okiratokat.
* A Parkolóház tulajdonosának képviselőjétől, Saxinger úrtól az általuk készíttetett, aktuális, legutolsó szakvéleményt küldje meg a bizottság részére, illetve a két fél közötti levelezést is egyéb dokumentumokat, ami átadható a részéről.
* Spisák György úrtól az általa hivatkozott 2020. szeptemberi előterjesztést és mellékleteit, illetve ha volt ahhoz kapcsolódóan más irat, akkor azt bocsássa a bizottság rendelkezésére.
* A bizottság meghívja a következő ülésére: Saxinger Balázst, Bihátsi Pétert, Szűcs Tamást, Juhászné dr. Krecz Erzsébetet, Juhász Évát, dr. Fodor Andrást és Kis-Tóth Rolandot.
* A bizottság kéri az elnök urat, hogy a határozatot küldje meg a fenti érintetteknek, az okiratok megküldése és a bizottság előtt való megjelenése érdekében.
* A következő bizottsági ülés időpontja: 2023. szeptember 6. 9 óra.

A 2023. július 27-i bizottsági ülésről készült jegyzőkönyv az előterjesztés mellékletét képezi, és részletesen tartalmazza a T. Képviselők által eddig megfogalmazott felvetéseket. Az előterjesztés mellékletét képezi továbbá az EVAT Zrt. által megküldött dokumentumok, illetve Eger MJV Adó Iroda Vezetőjének összefoglalója a 2020.-as évről.

A közgyűlési és a bizottsági döntésnek megfelelően az érintettek meghívásra kerültek a 2023. szeptember 6-án tartandó rendkívüli bizottsági ülésre.

Eger, 2023. szeptember 04.

**Sós Tamás**

elnök

**Döntési javaslat:**

Eger Megyei Jogú Város Közgyűlésének Városgazdálkodási Bizottsága az érintettek meghallgatását és a rendelkezésre álló dokumentumok, a különböző megoldási javaslatok, és különösen a PricewaterhouseCoopers által készített szakértői anyagok áttekintését követően javasolja Eger MJV Közgyűlésének, hogy az Eger, Katona téri Parkolóház helyzetének hosszútávú rendezése érdekében folytasson egyeztetések a Parkolóház ingatlan valós piaci viszonyoknak megfelelő vételáron történő megvásárlása lehetőségéről, vizsgálva a rendelkezésre álló költségvetési fedezetet.